Na temelju članka 1. i 9a. Zakona o financiranju javnih potreba u kulturi ("Narodne novine", broj 47/90., 27/93. i 38/09.), članka 74. i 76. Zakona o sportu ("Narodne novine", broj 71/06., 150/08., 124/10., 124/11., 86/12., 94/13.85/15, 98/19, 47/20 ,77/20 ), članka 117. Zakona o socijalnoj skrbi ("Narodne novine", br. 157/13. , 152/14 , 98/19,64/20 ), članka 11. Zakona o zdravstvenoj zaštiti ("Narodne novine", broj 100/18, 125/20) , članka 32. Zakona o proračunu ("Narodne novine", br. 87/08., 136/12. i 15/15.), članka 32. i 33. Zakona o udrugama („Narodne novine“, broj 74/14, 70/17, 98/19.) Općinski načelnik Općine Stankovci 27. listopada 2021. godine objavljuje

**J A V N I P O Z I V**

**za prijavu programa, projekata i manifestacija namijenjenih zadovoljavanju javnih potreba u društvenim djelatnostima Općine Stankovci u 2022. godini**

**I.**

U Proračunu Općine Stankovci za 2022. godinu osigurat će se sredstva za financijsku potporu programa, projekata i manifestacija namijenjenih zadovoljavanju javnih potreba u društvenim djelatnostima, i to u području: kulture, sporta, socijalne skrbi i zdravstva, koji su od interesa za Općinu Stankovci.

U skladu sa zakonima , Općina Stankovci će u programe javnih potreba u društvenim djelatnostima za 2022. godinu uvrstiti programe/projekte, koji su posebno vezani uz sljedeća područja:

**I. U PODRUČJU KULTURE**

1. zaštite i očuvanja kulturne baštine
2. muzejske i galerijske djelatnosti
3. izložbena i likovna djelatnost
4. knjižne i nakladničke djelatnosti
5. glazbene i glazbeno-scenske djelatnosti
6. dramska, plesna i izvedbena djelatnosti
7. tradicijske kulture i kulturno-umjetničkog amaterizma
8. međužupanijska kulturna suradnja .

II. **U PODRUČJU SPORTA**

1. poticanje i promicanje sporta, djece i mladeži
2. provođenje dijela programa tjelesne i zdravstvene kulture djece i mladeži
3. djelovanje amaterskih sportskih klubova u Općini Stankovci
4. sportsko rekreacijske aktivnosti građana kao i drugih sportskih aktivnosti koje su u funkciji unapređenja i očuvanja zdravlja i postizanja psihofizičke sposobnosti građana
5. stručni rad u sportu, te obrazovna djelatnost u sportu
6. organizacija domaćih i međunarodnih natjecanja i sportskih manifestacija

II. **U PODRUČJU SOCIJALNE SKRBI I ZDRAVSTVA**

1. programi ustanova i udruga koje djeluju na području Općine Stankovci
2. programi socijalno-humanitarnih udruga i drugih organizacija od interese za Općinu
3. programi udruga proizišlih iz Domovinskog rata
4. programi udruga umirovljenika
5. programi za unapređenje kvalitete življenja osoba s invaliditetom
6. programi zaštite i očuvanja zdravlja
7. programi prevencije i liječenja ovisnosti

**II.**

Za sve kategorije navedene u točki I. financirat se programi/projekti i manifestacije prema mogućnostima Proračuna Općine Stankovci za 2022. godinu.

**III.**

Prijave se podnose na posebnom obrascu:

1. Obrazac za prijavu programa javnih potreba u društvenim djelatnostima Općine Stankovci

Obrazac se može preuzeti na mrežnim stranicama Općine Stankovci [(www.stankovci.hr)](http://www.stankovci.hr/) ili u Jedinstvenom upravnom odjelu Općine Stankovci.

**IV.**

S korisnicima kojima će biti odobrena financijska sredstva za programe/projekte i manifestacije u Proračunu Općine Stankovci za 2022. godinu, Općina Stankovci će sklopiti Ugovor za sufinanciranje programa/projekta ili Ugovor za sufinanciranje manifestacija za 2022. godinu.

**V.**

Rok za podnošenje prijava istječe **27. 11.2021. godine** .

Svaki predlagatelj može prijaviti najviše **dva** programa po području iz točke I. ovog Poziva. Ukoliko se prijavljuju dva programa, svaki program se ispunjava pojedinačno.

Procjenu pristiglih prijava izvršit će Ured općinskog načelnika Općine Stankovci.

Po izvršenoj procjeni i prijedlogu sukladno prethodnom stavku ove točke, konačnu odluku o financiranju donosi, na prijedlog Načelnika, Općinsko vijeće Općine Stankovci prilikom usvajanja Proračuna Općine Stankovci za 2022. godinu i programa javnih potreba za 2022. godinu.

**VI.**

Prijave koje ne udovoljavaju gore navedenim uvjetima, koje su nepotpune, pogrešno ispunjene ili pristignu izvan roka neće se razmatrati niti će se uvrstiti u program javnih potreba u društvenim djelatnostima Općine Stankovci za 2022. godinu.

**VII.**

Prijave se šalju poštom ili neposredno predaju pisarnici Općine Stankovci na slijedeću adresu: OPĆINA STANKOVCI, 23422 Stankovci, Stankovci 230, s naznakom „Javni poziv udrugama za 2022.“.

Prijave se mogu predati i elektronički na e-mail adresu: [tajnistvo@stankovci.hr](mailto:tajnistvo@stankovci.hr)

**Klasa: 022-05/21-01/348**

**Urbroj: 2198-30-21-1**

**Stankovci , 27. listopada 2021.**

**Općinski načelnik:**

**Željko Perica, v.r.**